open-index/open-wikipedia-markdown huggingface dataset:
சிண்டி ஆர்லெட் கான்ட்ரெராஸ் பாடிஸ்டா

thumb|361x361px|ஆர்லெட் கான்ட்ரெராஸ் (2017)
**சிண்டி ஆர்லெட் கான்ட்ரெராஸ் பாடிஸ்டா**  (*Cindy Arlette Contreras Bautista*) (பிறப்பு: 1990 சூன் 26)  இவர் பெருவியன் வழக்கறிஞரும் மற்றும் பெண்களுக்கான வழக்கறிஞருமாவார். இவர் ஒரு சர்வதேச வீரதீர பெண்கள் விருது பெற்றுள்ளார்., மேலும் "டைம்" இதழின் மிகவும் செல்வாக்கு மிக்க 100 நபர்களின் பட்டியலிலும் சேர்க்கப்பட்டார்.

## தாக்குதல் சம்பவம்
2015 சூலை 15 அன்று அயாகுச்சோவில் உள்ள ஒரு விடுதியில் இவரது அப்போதைய காதலன் அட்ரியானோ போசோ அரியாஸ் தாக்கப்பட்டதை அறிந்து அங்கே சென்றார். பாதுகாப்பு கேமராக்கள் இவர் தலைமுடியால் இழுத்துச் செல்லப்படுவதை பதிவு செய்தன. இந்த தாக்குதலால் இவரது ஒரு கால் சேதமடைந்தது. பின்னர் இவர் நடப்பதற்கு ஒரு ஊன்றுகோல் பயன்படுத்த வேண்டியது அவசியமானது. கான்ட்ரெராஸ் தனது நீதிக்கான கோரிக்கையை பொதுவெளியில் சென்றார். மேலும் தனது வழக்கை ஊடகங்களில் எழுதினார்.

இவர் மீதான தாக்குதல் நடத்தியவனுக்கு எதிரான சான்றுகள் தண்டனைக்கு போதுமானதாக இருந்தன. ஆனால் மூன்று நீதிபதிகள் குழு 2016 சூலையில் சந்தேகமான தீர்ப்பினை வழங்கியது. இவருக்கு எதிரான வன்முறை மற்றும் சிகிச்சையானது நாடு தழுவிய நியுனாமெனோஸ் இயக்கத்திற்கு ஒரு அணிவகுப்பு புள்ளியாக மாறியது. லிமாவில் நடந்த அணிவகுப்பு பெருவில் நடந்த மிகப்பெரிய ஆர்ப்பாட்டம் என்று கூறப்பட்டது. 2016 நவம்பரில், அயாகுச்சோ உயர் நீதிமன்றத்தின் மேல்முறையீட்டு தீர்ப்பாயம் இந்த தண்டனையை நிராகரித்து, பாலியல் பலாத்காரம் மற்றும் பெண்ணை கொலை செய்ய முயன்ற குற்றச்சாட்டில் புதிய வழக்கு விசாரணைக்கு உத்தரவிட்டது. 20196 சூலை 8 அன்று, குற்றவாளி இவரை கொலை செய்ய முயன்றதற்காக 11 ஆண்டுகள் சிறைத்தண்டனை விதிக்கப்பட்டார். ஆனால் கற்பழிப்பு முயற்சியில் இருந்து விடுவிக்கப்பட்டார்.

## அங்கீகாரம்
2017ஆம் ஆண்டில் கான்ட்ரெராஸின் வாதத்தை அமெரிக்க வெளியுறவுத்துறை அங்கீகரித்தது. இவர் வாஷிங்டனில் தலா ஒரு சர்வதேச வீரதீர பெண்கள் விருதப் பெற பன்னிரண்டு பேருடன் இவரையும் தேர்ந்தெடுத்தது. டைம் பத்திரிகையின் 100 செல்வாக்குமிக்க நபர்களின் பட்டியலிலும் இவர் ஒரு "குறியீடாக" தேர்ந்தெடுக்கப்பட்டார். மேலும், 2018இல்  பிபிசியின் 100 பெண்களின் ஒரு பகுதியாகவும் பட்டியலிடப்பட்டார்.

## குறிப்புகள்

பகுப்பு:1990 பிறப்புகள்
பகுப்பு:வாழும் மக்கள்
முதலாம் ராமேசஸ்

**முதலாம் இராமேசசு** (**Menpehtyre Ramesses I** or **Ramses**) பண்டைய எகிப்தின் புது எகிப்து இராச்சியத்தை ஆண்ட 19-வது வம்சத்தை நிறுவிய பார்வோன் ஆவார். இவர் பண்டைய எகிப்தை கிமு 1292&ndash;1290 அல்லது கிமு 1295&ndash;1294 வரை ஆன்டார் . இவரின் மகன் முதலாம் சேத்தி மற்றும் பேரன் இரண்டாம் இராமேசசு புகழ் பெற்றவர்கள் ஆவார்.

## படக்காட்சிகள்

File:Ramses I.jpg|thumb|ஓசிரிசு கடவுளுக்கு காணிக்கை வழங்கும் முதலாம் ராமேசஸ்
Image:Abydos chapel reliefs of Ramesses I by John Campana.jpg|முதலாம் ராமேசஸ் நினைவாக முதலாம் சேத்தி, அபிதோஸ் நகரத்தில் நிறுவிய சிறு கோயில்  
File:Ramses I Mummy.jpg|thumb|முதலலாம் ராமேசசின் மம்மி 
File:Fragment of a stela showing Amun enthroned. Mut, wearing the double crown, stands behind him. Both are being offered by Ramesses I, now lost. From Egypt. The Petrie Museum of Egyptian Archaeology, London.jpg|thumb|அமூன் மற்றும் மூத் கட்வுள்களை வணகும் முதலாம் இராமசேஸ் 

## இதனையும் காண்க
* பண்டைய எகிப்திய அரசமரபுகள்
* எகிப்தின் வரலாறு
* பாரோக்களின் பட்டியல்
## மேற்கோள்கள்

## வெளி இணைப்புகள்
*Ramesses I: The search for the Lost Pharaoh 

பகுப்பு:எகிப்திய மன்னர்கள்
பகுப்பு:எகிப்தின் பத்தொன்பதாம் வம்சம்
மார்ட்டின் குட்மேன்

**மார்ட்டின் குட்மேன்** (ஜனவரி 18, 1908 - ஜூன் 6, 1992) என்பவர் அமெரிக்க நாட்டு பேப்பர்பேக் புத்தகங்கள், ஆண்கள் சாகச இதழ்கள் மற்றும் வரை கதை புத்தகங்கள் வெளியீட்டாளர் ஆவார். இவர் சனவரி 12, 1939 ஆம் மார்வெல் காமிக்ஸ் என்ற மிகப்பெரிய நிறுவனத்தை துவக்கியவர் இவர் தான் என்பது குறிப்பிடத்தக்கது.

## மேற்கோள்கள்

## வெளியிணைப்புகள்
* 
* A List of Pre-Golden Age Marvel Magazines (dead link)
* Humorama
* "Louis Silberkleit, Co-Founder of Archie Comics, Dies at 81", *[[த நியூயார்க் டைம்ஸ்]]* February 25, 1986, with correction published February 27, 1986.

பகுப்பு:1908 பிறப்புகள்
பகுப்பு:1992 இறப்புகள்
பகுப்பு:அமெரிக்க யூதர்கள்
பகுப்பு:மார்வெல் வரைகதையாளர்கள்
முதலாம் சேத்தி

**முதலாம் சேத்தி** (**Sethos I**) பண்டைய எகிப்தின் புது எகிப்திய இராச்சியத்தை ஆண்ட 19-ஆம் வம்சத்தின் இரண்டாம் பார்வோன் ஆவார். இவர் முதலாம் ராமேசஸ்-இன் மகனும், இரண்டாம் ராமேசஸ்-இன் தந்தையும் ஆவார். முதலாம் சேத்தி பண்டைய எகிப்தை கிமு 1290 முதல் 1279 முடிய 11 ஆண்டுகள் ஆண்டார். இவரது ஆட்சிக் காலத்தின் போது முதலாம் சேத்தி கட்டிய கோயில் சுவர்களில் பண்டைய எகிப்திய மன்னர்களின் பெயர்கள் குறுங்கல்வெட்டுகளில் பொறிக்கப்பட்டது.  அதனை அபிதோஸ் மன்னர்கள் பட்டியல் என்பர்.

## பார்வோன்களின் அணிவகுப்பு

3 ஏப்ரல் 2021 அன்று எகிப்திய அருங்காட்சியகத்திலிருந்த 18 பார்வோன்கள் மற்றும் 4 அரசிகளின் மம்மிகளை எகிப்திய பண்பாட்டின் தேசிய அருங்காட்சியகத்தில் வைப்பதற்கு  அழகிய வண்டிகளில் ஏற்றி, அணிவகுப்பாக எடுத்துச் செல்லும் போது பார்வோன் முதலாம் சேத்தி மம்மியும் எடுத்துச் செல்லப்பட்டது. 

## படக்காட்சிகள்

File:Pharaoh Seti I - His mummy - by Emil Brugsch (1842-1930).jpg|thumb|முதலாம் சேத்தி மம்மியின் தலை

File:Hieroglyphs from the tomb of Seti I.jpg|thumb|முதலாம் சேத்தியின் நினைவுக் கோயில் சுவர் ஓவியங்கள் 
File:Basalt fragment. Part of a necklace, in relief, is shown together with a cartouche of Seti I. 19th Dynasty. From Egypt. The Petrie Museum of Egyptian Archaeology, London.jpg|thumb|முதலாம் சேத்தியின் உடைந்த கல் சிற்பம்

File:GD-EG-Abydos001.JPG|thumb|முதலாம் சேத்தியின் நினைவுக் கோயில், அபிதோஸ் நகரம்

File:La tombe de Sethi 1er (KV.17) (Vallée des Rois, Thèbes ouest) -5.jpg|முதலாம் சேத்தியின் நினைவுக் கோயிலில் வானவியலை எடுத்துரைக்கும் கூரை ஓவியங்கள் 

## இதனையும் காண்க
*பண்டைய எகிப்திய அரசமரபுகள்
* எகிப்தின் வரலாறு
* அபிதோஸ் மன்னர்கள் பட்டியல்

## மேற்கோள்கள்

## ஆதார நூற்பட்டியல்

*Epigraphic Survey, *The Battle Reliefs of King Sety I*. Reliefs and Inscriptions at Karnak vol. 4. (Chicago, 1985).
*Caverley, Amice "The Temple of King Sethos I at Abydos", (London, Chicago, 1933–58), 4 volumes.
*Gaballa, Gaballa A. *Narrative in Egyptian Art*. (Mainz, 1976)
*Hasel, Michael G., *Domination & Resistance: Egyptian Military Activity in the Southern Levant, 1300-1185 BC*, (Leiden, 1998). 
*Kitchen, Kenneth, *Pharaoh Triumphant: The Life and Times of Ramesses II* (Warminster, 1982). 
*Liverani, Mario *Three Amarna Essays*, Monographs on the Ancient Near East 1/5 (Malibu, 1979).
*Murnane, William J. (1990) *The Road to Kadesh*, Chicago.
*
*Schulman, Alan R. "Hittites, Helmets & Amarna: Akhenaten’s First Hittite War," *Akhenaten Temple Project* volume II, (Toronto, 1988), 53-79.
*Spalinger, Anthony J. "The Northern Wars of Seti I: An Integrative Study." *Journal of the American Research Center in Egypt* 16 (1979). 29–46. 
*Spalinger, Anthony J. "Egyptian-Hittite Relations at the Close of the Amarna Age and Some Notes on Hittite Military Strategy in North Syria," *Bulletin of the Egyptological Seminar* 1 (1979):55-89.

## வெளி இணைப்புகள்

* Seti I - Archaeowiki.org
* The Karnak Hypostyle Hall Project website
* The Monuments of Seti I and their Historical Significance: Epigraphic, Art and Historical Analysis (PDF) 1998 by Peter Brand
* The complete titulary of Seti I
* 360° full-screen photospheric visit of Seti I tomb

பகுப்பு:எகிப்திய மன்னர்கள்
பகுப்பு: எகிப்தின் பத்தொன்பதாம் வம்சம்  
பகுப்பு:பண்டைய எகிப்து
லிலா திரெடிகோவ்

**லிலா திரெடிகோவ் (Lila Tretikov)**  **ஓல்கா** என்ற பெயரில் மாஸ்கோவில் 1978 சனவரி 25 அன்று பிறந்த இவர்    ஒரு உருசிய-அமெரிக்க பொறியியலாளரும் மேலாளரும் ஆவார். இவர் 2014 முதல் 2016 வரை விக்கிப்பீடியாவை இயக்கும் மற்றும் அதன் தன்னார்வப் படைகளை ஆதரிக்கும் இலாப நோக்கற்ற அமைப்பான விக்கிமீடியா அறக்கட்டளையின் நிர்வாக இயக்குநராக இருந்தார்.

மாஸ்கோவில் பிறந்த திரெடிகோவ் ஒரு இளைஞியாக அமெரிக்காவிற்கு குடிபெயர்ந்தார். 1999இல் கலிபோர்னியாவில் ஒரு மென்பொருள் பொறியாளராக பணியாற்றத் தொடங்கினார். அங்கு இவர் பல மென்பொருள் காப்புரிமைகளை இணைந்து எழுதியுள்ளார். மேலும் தொழில்நுட்ப சந்தைப்படுத்தல் நிறுவனத்தையும் நிறுவினார். தொழில் பயன்பாட்டு மென்பொருளில் நிபுணரான இவர், *சுகர் சிஆர்எம் இன்க்* நிறுவனத்தின் தலைமை தகவல் அதிகாரியாகவும், பொறியியல் துணைத் தலைவராகவும் இருந்தார். 2014 ஆம் ஆண்டில் விக்கிமீடியா அறக்கட்டளையில்  200 விண்ணப்பதாரர்களிடமிருந்து தேர்ந்தெடுக்கப்பட்டார். *சூ கார்ட்னரு*க்குப் பிறகு இவர் இதில் பணியாற்றினார். இவர் 2016இல் விக்கிமீடியாவை விட்டு வெளியேறினார்.

## ஆரம்பகால வாழ்க்கை மற்றும் கல்வி
திரெடிகோவ் உருசிய பாரம்பரியத்தைச் சேர்ந்தவராவார். இவரின் தந்தை ஒரு கணிதவியலாளர், மற்றும் இவரது தாய் ஒரு திரைப்பட தயாரிப்பாளராக இருந்தார். 15 வயதில் நியூயார்க் நகரத்திற்குச் சென்ற பின், இவர் பணியாளராக இருந்தபோது ஆங்கிலம் கற்றுக் கொண்டார். இவர் பெர்க்லியின் கலிபோர்னியா பல்கலைக்கழகத்தில் பட்டப்படிப்பைப் பயின்றார். ஆனால் பட்டப்படிப்பை முடிப்பதற்கு முன்பு அங்கிருந்து வெளியேறினார். இவரது முக்கிய பாடமாக கணினி அறிவியல் மற்றும் கலை ஆகியவை இருந்தன. மேலும், இவர் இயந்திர கற்றல் ஆராய்ச்சியில் ஈடுபட்டார் .  

## தொழில்
1999ஆம் ஆண்டில், திரெடிகோவ் சன் மைக்ரோசிஸ்டம்ஸில் சன்-நெட்ஸ்கேப் கூட்டணியில் பொறியாளராக தனது தொழில் வாழ்க்கையைத் தொடங்கினார். அங்கு இவர் ஜாவா சேவையகத்தில் பணிபுரிந்தார். பின்னர் இவர் தொழில்நுட்ப சந்தைப்படுத்தல் நிறுவனமான க்ரோக் டிஜிட்டலை நிறுவினார். பின்னர் சுகர் சிஆர்எம் இன்க் நிறுவனத்தில் தலைமை தகவல் அதிகாரியாகவும் பொறியியல் துணைத் தலைவராகவும் நியமிக்கப்பட்டார். 2012 ஆம் ஆண்டில், வணிக சேவைகளில் "ஆண்டின் பெண் நிர்வாகி" விருதும், கணினி வன்பொருள் மற்றும் மென்பொருள் "பிரிவில் ஸ்டீவி விருதுகளில் வெண்கலமும் வென்றவர். அறிவார்ந்த தரவு மேப்பிங் மற்றும் டைனமிக் மொழி பயன்பாடுகளில் பல காப்புரிமைகளை இவர் இணைந்து எழுதியுள்ளார்.

*சூ கார்ட்னருக்கு* அடுத்தபடியாக திரெடிகோவ் 2014 மே மாதத்தில் விக்கிமீடியா அறக்கட்டளையின் நிர்வாக இயக்குநராக நியமிக்கப்பட்டு,   2014 சூன் 1, அன்று இந்தப் பொறுப்பை ஏற்றுக்கொண்டார். இவர் நியமனம் செய்வதற்கு ஒரு முறை மட்டுமே விக்கிப்பீடியாவில் திருத்தியிருந்தார். விக்கிமீடியா அறக்கட்டளையின் சர்ச்சைக்குரிய அறிவு பொறி திட்டம் மற்றும் ஊழியர்களுடனான கருத்து வேறுபாடுகள் ஆகியவற்றின் விளைவாக திரெடிகோவ் விக்கிமீடியா அறக்கட்டளையை விட்டு 2016 மார்ச் 31 அன்று வெளியேறினார். 2016 மார்ச்சில் கேத்ரின் மகேர் இவருக்குப் பின் விக்கிமீடியா அறக்கட்டளையில் சேர்ந்தார்.

2016 மார்ச் 16, அன்று, திரெடிகோவ் " இளம் உலகளாவிய தலைவர்கள் " சமூகத்தில் சேர உலக பொருளாதார மன்றத்தால் அழைக்கப்பட்டதாக அறிவிக்கப்பட்டது. திரெடிகோவ் ஓபன்எட்  மற்றும் ராக்ஸ்பேஸின் குழுவிலும் இருக்கிறார்.

## குறிப்புகள்

## வெளி இணைப்புகள்

* Lila Tretikov talking about Sugar CRM
* , user profile on Meta-Wiki
* Lila Tretikov Discusses NSA Lawsuit, Future of Wikipedia

பகுப்பு:1978 பிறப்புகள்
பகுப்பு:வாழும் மக்கள்
பகுப்பு:கலிபோர்னியா பல்கலைக்கழக (பெர்க்லி) முன்னாள் மாணவர்கள்
அவென்ஜர்ஸ் (வரைகதை)

**அவென்சர்சு** என்பது மார்வெல் காமிக்சு நிறுவனத்தால் வெளியிடப்பட்ட ஒரு அமெரிக்க வரைகதை புத்தகத்தில் வரக்கூடிய கற்பனை மீநாயகன் அணி ஆகும். இந்த அணியை செப்டம்பர், 1963 ஆம் ஆண்டு எழுத்தாளர், பதிப்பாசிரியர் சுடான் லீ, கலைஞர், ஆசிரியர் சாக் கிர்பி ஆகியோர் உருவாக்கினர்.

"பூமியின் மிகச்சிறந்த ஈரோக்கள்" என்று பெயரிடப்பட்ட அவென்சர்சு முதலில் ஆன்ட் மேன், அயன் மேன், தோர், அல்க் மற்றும் வாசிப் ஆகியவற்றைக் கொண்டிருந்தது. #2 இதழில் ஆன்ட் மேன் செயண்ட் மேன் ஆனார். கேப்டன் அமெரிக்கா #4 இதழில் பனியில் சிக்கியிருப்பது கண்டுபிடிக்கப்பட்டது, மேலும் அவர்கள் அவரை உயிர்ப்பித்த பின்னர் அணியில் சேர்க்கப்பட்டார். இந்த அணியில் எல்லா மீநாயகன்களும் ஒன்று சேர்ந்து இந்த பிரபஞ்சத்திற்கு வரும் ஆபத்துகளை எப்படி முறியடித்தனர் என்பது தான் கதை. "அவென்சர்சு அசெம்பிள்!" என்ற போர்க்குரலுக்கு பிரபலமான இந்த அணியில் மனிதர்கள், மரபுபிறழ்ந்தவர்கள், மனிதாபிமானமற்றவர்கள், வேற்றுகிரகவாசிகள், இயற்கைக்கு அப்பாற்பட்ட மனிதர்கள் மற்றும் முன்னாள் வில்லன்கள் கூட இடம்பெற்றுள்ளனர். 

அவென்சர்சு வரை கதை புத்தகங்கள் தவிர பலவகையான ஊடகங்களில் தோன்றியுள்ளது, இதில் பலவிதமான அனிமேசன் தொலைக்காட்சித் தொடர்கள் மற்றும் நேரடி காணொளி படங்கள் போன்றன உள்ளன. மார்வெல் திரைப் பிரபஞ்சம் திரைப்படங்களில் ஆர்வம் செலுத்துவதில் அவென்சர்சு ஒரு முக்கிய பங்கைக் கொண்டுள்ளது. 2012 ஆம் ஆண்டு தி அவென்சர்சு என்ற நேரடி திரைப்படம் தொடங்கியது. அதன் தொடர்சியாக அவென்சர்சு: ஏச்சு ஒப் உல்ட்ரோன் (2015), அவென்சர்சு : இன்பினிட்டி வார் (2018), அவென்சர்சு: எண்ட்கேம் (2019) ஆகியவை தி இணைபிரிட்டி கவுண்ட்லே என்ற கதைக்களத்தை அடிப்படையாகக் கொண்டவை. 2016 ஆம் ஆண்டு கேப்டன் அமெரிக்கா: சிவில் வார் இல் அவென்சர்சு அணி இடம் பெற்றது.

## மேற்கோள்கள்

## வெளியிணைப்புகள்
* Avengers at the Superhero Database
* 
* Avengers Comic Book Sales History—Sales figures from 1966–present
* MDP:Avengers—Marvel Database Project (wiki)
* Avengers Assemble!—Archives and Database
* The Avengers 

பகுப்பு:1963 வரைகதைகள்
பகுப்பு:1963 வரைகதை கதாபாத்திரங்கள்
பகுப்பு:மார்வெல் வரைகதை மீநாயகன் அணிகள்
பகுப்பு:அமெரிக்க மீநாயகன்கள்
பகுப்பு:ஸ்டான் லீ உருவாக்கிய கதாபாத்திரங்கள்
பகுப்பு:ஜாக் கிர்பி உருவாக்கிய கதாபாத்திரங்கள்
நளினி நாயக்

**நளினி நாயக்** (*Nalini Nayak*),இந்தியாவின் கேரளாவை தளமாகக் கொண்ட ஒரு ஆர்வலர், பெண்ணியவாதி மற்றும் தொழிற்சங்கவாதி ஆவார். இவர், மூன்று தசாப்தங்களுக்கும் மேலாக கடலோர சமூகங்கள் மற்றும் புரோட்சகன் திருவனந்தபுரம், மித்ரானிகேதன் வாகமண்,  மற்றும் சுய தொழில் புரியும் பெண்கள் சங்கம் தொடர்புடைய  பிரச்சினைகளில் ஈடுபட்டு பணியாற்றி வருகிறார்.

## பணிகள்
நளினி நாயக் மீன்வளத் தொழிலாளர்களுக்கு ஆதரவாக சர்வதேச கூட்டுப்பணியின் நிறுவன உறுப்பினர் ஆவார்.  அங்கு இவர் மீன்வளத்துறையில் ஒரு பெண்ணிய முன்னோக்கை கூட்டாக உருவாக்க முன்முயற்சி எடுத்துள்ளார். இவர் தற்போது, கேரளாவின் சுயதொழில் மகளிர் சங்கத்தின் பொதுச் செயலாளராக உள்ளார், அதில் இவர் ஒரு கூட்டு நிறுவனராக இருந்தார்.

## எழுத்துக்கள் மற்றும் ஆராய்ச்சி

* நளினி நாயக் மற்றும் ஏ.ஜே. விஜயன் ஆகியோரால் கடற்கரைகள், மீன் வளங்கள் மற்றும் மீன்வளத் தொழிலாளர்கள் இயக்கம் குறித்து ஆராய்ச்சிகள் மேற்கொள்ளப்பட்டது.
* மீனவர்களின் செயலை ஒன்றாகப் பெறுதல்   : இந்தியா: இணை மேலாண்மை  
* ஐ.சி.எஸ்.எஃப் இல் இந்தியாவின் மகாராஷ்டிராவில் உள்ள ரத்னகிரி கூட்டுறவு பெண்கள் (மீன் தொழிலாளர்களுக்கு ஆதரவாக சர்வதேச கூட்டு) 
* உள்நாட்டு சேவைகளை நிபுணத்துவம் செய்தல்: தொழிலாளர் வாழ்க்கை குறித்த SEWA கேரளா

## மேலும் படிக்க

* நளினி நாயக்கின் வலைப்பதிவு - மதிக்க ஒரு பெண் 
* கெயில் ஓம்வெட்டிற்கு நளினி நாயக்கின் பதில்  - நர்மதாவில் பெரிய அணைகள் கட்டப்படுவது குறித்த கவலையைக் காட்டுகிறது  . 
* நளினி நாயக் 1990 ல் அசோக பெல்லோஷிப்பிற்கு தேர்ந்தெடுக்கப்பட்டார் 
* நளினி நாயக்குடன் பேட்டி 
* http://www.readperiodicals.com/201203/2621029711.html மீன்வளத் தொழிலாளர் சாம்பியன் நளினி நாயக் ஒருபோதும் கற்றதை நிறுத்தமாட்டார் என்று http://www.readperiodicals.com/201203/2621029711.html நம்புகிறார் 'இந்தியாவில் பெண்கள் இயக்கத்தின் நினைவுகள்: ஒரு வித்தியாசத்தை உருவாக்குதல்', ரிது மேனனால் திருத்தப்பட்டது; பெண்கள் வரம்பற்றவர்கள், 2011/386 பக்கங்கள் / சாப்ட்பேக்; 
* http://indianfisheries.icsf.net/en/page/617-Themes.html  இந்தியாவில் உள்ள மீன்கள் மற்றும் மீனவர் சமூகங்கள் - நளினி நாயக்கின் பல்வேறு ஆவணங்கள் மற்றும் ஆதாரங்களுக்கான இணைப்புகளைக் கொண்டுள்ளது 
## மேற்கோள்கள்

பகுப்பு:வாழும் மக்கள்
பகுப்பு:இந்தியப் பெண்ணியவாதிகள்
பகுப்பு:கேரள மக்கள்
ரால்ப் கானர்

**ரால்ப் கானர்** *(Ralph Connor)* ஓர் அமெரிக்க வேதியியலாளர் ஆவார். இவருடைய காலம் 1907 முதல் 1990 வரையுள்ள காலமாகும். கரிம வேதியியலில் வினையூக்கம், தொகுப்புவினை, வெடிபொருட்கள் மற்றும் வினை வழிமுறைகள் போன்ற கரிமவேதியியல் ஆராய்ச்சிகளுக்காக கானர் மிகவும் பிரபலமாக அறியப்படுகிறார். இரண்டாம் உலகப் போரில் தேசிய பாதுகாப்பு ஆராய்ச்சி குழுவில் ஒரு பிரிவின் தலைவராகவும் கானர் பணியாற்றினார். வேதியியலில் சிறந்த பங்களிப்பிற்காக 1967 ஆம் ஆண்டில் அமெரிக்க வேதியியல் கழகத்தின் பிரைசுட்லி பதக்கம் கானருக்கு வழங்கப்பட்டது. சுதந்திரத்திற்கான சேவைக்கான கிரேட் பிரிட்டனில் வழங்கப்படும் கிங்சு பதக்கம், அமெரிக்க வேதியியல் நிறுவனம் வழங்கும் தங்கப் பதக்கம் உட்பட பல விருதுகளை கானர் பெற்றார்.

## மேற்கோள்கள்

பகுப்பு:1907 பிறப்புகள்
பகுப்பு:1990 இறப்புகள்
பகுப்பு:வேதியியலாளர்கள்
மூத்து

**மூத்** அல்லது **மௌத்** (**Mut** or **Maut** and **Mout**), பண்டைய எகிப்தியக் கடவுள்களில் தாய்க் கடவுள் ஆவார். இவர் அமூன் எனும் தலைமைக் கடவுளின் மனைவி ஆவார். எகிப்திய மொழியில் மூத் என்பதற்கு **தாய்** எனப்பொருளாகும்.பண்டைய எகிப்தியப் பண்பாட்டு வரலாற்றில் மூத் கடவுளின் தெய்வீகப் பங்களிப்புகள் பல மாற்றங்களுடன்  கூடியது. 

எகிப்திய தொன்மவியலில் நீரிலிருந்து தோன்றிய அனைத்து உயிர்களுக்கும் மூத் கடவுளே ஆதாரம் எனக்கருதப்படுகிறது. இவர் சூரியக் கடவுளும், படைப்புக் கடவுளான அமூனின் மனைவியாகக் கருதப்படுகிறார். மேலும் மூத் தெய்வம் உலகத்தின் தாயாகவும் கருதப்படுகிறார். இத்தாய் கடவுளின் மகனாக கோன்சு உள்ளார். 
பண்டைய எகிப்தின் தலைநகரான தீபை நகரத்தில் உள்ள கர்னாக் கோயிலில் அமூன், மூத் மற்றும் கோன்சு கடவுள்களை மக்கள் வழிபட்டனர்.  

கையில் ஆங்க் திறவுகோலுடன் கூடிய மூத் கடவுளின் தலையில் இரட்டை மணிமகுடம், கழுகை தாங்கிய உலகின் சக்தியாக சித்தரிக்கப்படுகிறார். மூத் கடவுளின் வழிபாடு உச்சநிலையில் இருக்கையில், எகிப்தின் பார்வோன்கள், மூத் கடவுளின் வழிபாட்டை ஆதரித்தனர்.  ஒபெத் திருவிழா போன்ற முக்கிய விழாக்களின் போது மூத் தாய்க் கடவுளின் வழிபாடு முக்கியத்துவம் வாய்ந்தது. மூத் தெய்வத்திற்கான கோயில், தீபை அருகே உள்ள கர்னாக்கில் உள்ளது. 

பழைய எகிப்திய இராச்சியத்தில்  (கிமு 2686 –  கிமு 2181)  அமூன் கடவுளின் துணையாக மூத் தெய்வம் வழிபடபட்டது. புது எகிப்திய இராச்சியத்தை (கிமு 1550  –  1077) ஆண்ட 19-ஆம் வம்ச பார்வோன் இரண்டாம் ராமேசஸ் ஆட்சியில் கோயில்களில் அமூன், **மூத்** தெய்வங்களுடன் இரண்டாம் ராமேசஸ் சிற்பங்கள் நிறுவப்பட்டது.  பிந்தைய கால எகிப்திய இராச்சியத்தில்  (கிமு 664  - கிமு 332) மூத் தெய்வத்தின் முக்கியத்துவம் குறைக்கப்பட்டு, மேல் எகிப்து பகுதியில் உள்ள தீபை நகரத்தின்  காவல் தெய்வம் என்ற நிலைக்குச் சென்றது.

## இதனையும் காண்க
* பண்டைய எகிப்தியக் கடவுள்கள்
* பண்டைய எகிப்திய அரசமரபுகள்

## மேற்கோள்கள்

* 

## வெளி இணைப்புகள்
* 


எகிப்தியப் பெண் கடவுள்கள்
கோன்சு

**கோன்சு** (**Khonsu**)  பண்டைய எகிப்திய சந்திரக் கடவுள் ஆவார். எகிப்திய மொழியில் கோன்சு என்பதற்கு வானத்தில் இரவில் பயணிப்பவர் எனப்பொருளாகும். தீபை நகரக் கோயிலில் அமூன், மூத் மற்றும் அவரது குழந்தையான கோன்சு கடவுள்களின் சிற்பம் உள்ளது.
## கர்னாக்கில் உள்ள கோன்சு கோயில்
கர்னாக் நகரத்தில் கோன்சு கடவுளுக்கான கோயில் கட்டிடங்களின் காட்சிகள்:

File:Karnak Khonsou 080508.jpg
File:Karnak Khonsou 080507.jpg
File:Karnak Khonsou 080502.jpg
File:Karnak Khonsou 0805121.jpg
File:Karnak Khonsou 080514.jpg
File:Karnak Khonsou 080520.jpg
File:Karnak Khonsou 080522.jpg
File:Karnak Khonsou 080528.jpg


## இதனையும் காண்க
* பண்டைய எகிப்தியக் கடவுள்கள்
* பண்டைய எகிப்திய அரசமரபுகள்

## அடிக்குறிப்புகள்

பகுப்பு:எகிப்தியக் கடவுள்கள்
பகுப்பு:எகிப்திய தொன்மவியல்
அந்தோனைட்டு

**அந்தோனைட்டு** *(Anthonyite)* என்பது Cu(OH,Cl)2•3(H2O  என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். இக்கனிமம் நீரிய இரண்டாம்நிலை தாமிர ஆலைடு கனிமம் என்று வகைப்படுத்தப்படுகிறது. 

1963 ஆம் ஆண்டு அமெரிக்காவின் மிச்சிகனில் உள்ள அவுட்டன் மாகணத்தின் காலுமெட் கிராமத்தில் இருக்கும் நூற்றாண்டு சுரங்கத்தில் கண்டுபிடிக்கப்பட்டது. அரிசோனா பல்கலைக்கழகத்தின் கனிமவியலாளர் யான் டபிள்யூ அந்தோனி (1920–1992) கண்டுபிடித்த காரணத்தால் கனிமத்திற்கு  அந்தோனைட்டு என்ற பெயர் சூட்டப்பட்டது. 

குளோரைடு நிறைந்த நிலத்தடி நீரைச் சேர்ப்பதன் மூலம் அல்லது பாறையிடை திரவங்கள் சுழற்சியின் வழியாக பாசால்ட் எனப்படும்   அக்னிப்பாறைகளின் பிளவுகளில் தாயக தாமிரத்திற்கு மாற்றாக அந்தோனைட்டு தோன்றுகிறது. இதேபோன்ற செஞ்சாய்சதுர கனிமமான காலுமெட்டைட்டும் இச்செயல்முறையிலேயே தோன்றுகிறது.
  
டிரிமோலைட்டு, குவார்ட்சு, மோனசைட்டு தாயக தாமிரம், கியுப்ரைட்டு, பாராடாகாமைட்டு உள்ளிட்ட கனிமங்களுடன் சேர்ந்தே அந்தோனைட்டும் சுரங்கத்தில் கிடைக்கிறது. அரிசோனாவிலுள்ள கோச்சைசு மாகாணம் பிசுபீயிலுள்ள கோல் சுரங்கத்திலும், மெக்சிகோவின் வில்லா எர்மோசா சுரங்கத்திலும் இக்கனிமம் கிடைக்கிறது.  

செருமனியிலுள்ள எச்சேவிலும் கீரிசு நாட்டின் லௌரியம் சுரங்கத்திலும் ஒரு கசடு கனிமமாக அந்தோனைட்டு கிடைக்கிறது .    
 
## மேற்கோள்கள்

பகுப்பு:ஆலைடு கனிமங்கள்
பகுப்பு:ஒற்றைச்சரிவச்சுக் கனிமங்கள்
பகுப்பு:தாமிரம்(II) கனிமங்கள்
பகுப்பு:குளோரைடு கனிமங்கள்
பத்மாவதி அனந்தகோபாலன்

**பத்மாவதி அனந்தகோபாலன் (Padmavathy Ananthagopalan)** (பிறப்பு: 1934 சூலை 12) கருநாடக இசை வகைகளில் இந்தியாவிலிருந்து வந்த ஒரு பாரம்பரிய இசைக்கலைஞரும் மற்றும் வீணை மேதையுமாவார். இவர் மிருதங்கம் மற்றும் நாதசுவரம் இசைக்கத் தெரிந்தவர். இவருக்கு வீணை வாசிப்பதில் ஏழு ஆண்டு அனுபவம் உள்ளது.  இவர் திறமையான இசைக் கலைஞர்களின் குடும்பத்தைச் சேர்ந்தவர். அதில் வயலின் மேதையான லால்குடி ஜெயராமன் மற்றும் அவரது மூதாதையர்கள் தியாகராஜரின் நேரடி சீடர்கள் ஆவர்.

இவர் தனது தனித்துவமான " *கயாகி* " பாணியால் அறியப்படுகிறார். இவர் குரு-சீடர் ( குருகுலம் ) மரபுக்கு பெரும் உதாராணமாவார். ஜெயந்தி குமரேஷ் (வீணை), உஷா ராஜகோபாலன் (வயலின்) போன்ற ஏராளமான கலைஞர்களுக்கு இவர் குருவாக இருந்துள்ளார். இவர்சிறீசத்குரு சஙகீத இசைப் பள்ளியின் நிறுவனரும் ஆவார். மேலும் இந்த நிறுவனம் மூலம் 25 ஆண்டுகளுக்கும் மேலாக  கற்பித்தல் பணியை செய்து வருகிறார்.

## ஆரம்ப நாட்கள் மற்றும் தனிப்பட்ட வாழ்க்கை
பத்மாவதி தனது தந்தை லால்குடி கோபால ஐயரால் ஐந்து வயதில் இசை பயிற்சியைத் தொடங்கினார்.  அவரிடமிருந்து வீணை வாசிப்பதன் நுணுக்கங்களை இவர் கற்றுக்கொண்டார். இவரது முதல் சைசை நிகழ்ச்சி பன்னிரண்டு வயதில் இருந்தது. இவரது மூதாதையர்கள் கருநாடக இசையின் மிகச்சிறந்த இசையமைப்பாளர்களில் ஒருவரான  தியாகராஜரின் நேரடி சீடர்கள் ஆவார்கள்.

பத்மாவதியின் கணவர் அனந்தகோபாலனும் ஒரு வீணை மற்றும் வயலின் நிபுணராவார். இந்த கருவிகளை வாசிப்பதற்கு மாணவர்களுக்கு  அனந்தகோபாலன் கற்றுக்கொடுக்கிறார். இவரது அண்ணன் மறைந்த வயலின் மேதை, பாடகர் மற்றும் இசையமைப்பாளர் பத்ம பூசண் லால்குடி ஜி.ஜெயராமன் ஆவார் . இவரது தங்கைகளான லால்குடி இராஜலட்சுமி, லால்குடி சிறீமதி பிரம்மானந்தம் ஆகியோரும் வயலின் கலைஞர்கள்.

## தொழில்
பத்மாவதி வீணையை " *[[இந்துஸ்தானி இசை|கயாகி]]* " பாணியில் இசைக்கிறார். அதில் இவர் இசைக் கருவியில் உள்ள நுணுக்கங்களை குரல் விளக்கக்காட்சியிலும் வழங்குகிறார். வித்வான் எஸ் பாலச்சந்தர் இவருக்கு ஒரு பெரிய தாக்கத்தை ஏற்படுத்தினார். மேலும் இவர் அவரை தனது " மானசீக குரு" என்று கருதினார் . அவர் அனைத்து பிரபலங்களையும் கவனித்தார். இறுதியில் தனது சொந்த தனித்துவமான பாணியைக் கொண்டு வந்தார், அதில் ஒவ்வொரு சுரத்தையும் ஒரு இராகத்தில் வழங்கினார்.

ஒரு 'ஏ' தர கலைஞரான இவர் அகில இந்திய வானொலி மற்றும் பிரபலமான தொலைக்காட்சி வலைப்பின்னல்களில் தவறாமல் இடம்பெறுகிறார். இவர் தனது மாணவர்களின் நலனுக்காக லலிதா சகஸ்ரநாமம், சௌந்தர்யலகரி, மூக பஞ்சசதி போன்ற சமஸ்கிருத படைப்புகளை இசைக்கவும் செய்துள்ளார்.

இவர் பல சர்வதேச நிகழ்ச்சிகளையும் சுற்றுப்பயணங்களையும் தனது கணக்கில் கொண்டுள்ளார். 1990 முதல் இவர் ஐக்கிய இராச்சியம், அமெரிக்கா, மலேசியா மற்றும் சிங்கப்பூர் ஆகிய நாடுகளில் சுற்றுப்பயணம் மேற்கொண்டுள்ளார். இந்த சுற்றுப்பயணங்களில் சிலவற்றில் இவருடன் ஜெயந்தி குமரேசுவும் சென்றுள்ளார்.

அவர் தற்போது அதிக திறமையான வீணா கலைஞர்களை உருவாக்குவதில் கவனம் செலுத்தி வருகிறார். மேலும் பிற இசைக்கருவிகள் மற்றும் குரல் நிகழ்ச்சிகளுக்காக சபாக்களில் வீணா நிகழ்ச்சிகளை அதிக அளவில் ஏற்றுக்கொள்வதில் கவனம் செலுத்துகிறார்.

### புத்தகங்கள்
இசை மாணவர்களுக்காக சிங்கப்பூர் இந்தியன் நுண்கலை அமைப்புடன் இணைந்து சட்ஜம் மற்றும் ரிஷபம் என்ற இரண்டு புத்தகங்களை எழுதி வெளியிட்டுள்ளார். கர்நாடக இசையில் ஆரம்ப கட்டத்தில் உள்ளவர்களுக்காக அபியாச மஞ்சரி என்ற புத்தகத்தையும் எழுதியுள்ளார்..

## குறிப்புகள்

பகுப்பு:வாழும் மக்கள்
பகுப்பு:1934 பிறப்புகள்
அவென்ஜர்ஸ் (வரைகதை புத்தகம்)

**அவென்ஜர்ஸ்** என்பது 1963 ஆம் ஆண்டு அவென்ஜர்ஸ் அணியைக் கொண்டு மார்வெல் காமிக்ஸ் நிறுவனத்தால் வெளியிடப்பட்ட வரைகதை புத்தகம் ஆகும்.

## மேற்கோள்கள்

பகுப்பு:1963 வரைகதைகள்
பகுப்பு:மார்வெல் வரைகதையை தழுவிய திரைப்படங்கள்
பகுப்பு:வரைகதையை தழுவிய இயங்குபடத் தொடர்கள்
தபதி

**தபதி**  (Tapati;  ) என்பது இந்து மதத்தில் இந்து தொன்மவியலில் குறிப்பிடப்படும் ஒரு தெய்வம். அவள் தபதி நதியின் தெய்வம் என்றும், தெற்கின் தாய்-தெய்வம் (சூரியனின் வீடு) என்றும் அழைக்கப்படுகிறாள், அங்கு அவள் பூமிக்கு வெப்பத்தைக் கொண்டு வருகிறாள். சில இந்து நூல்களின்படி, தபதி சூரியனின் மனைவிகளில் ஒருவரானசாயாவின் மகளாவார். 

தபதி என்ற பெயர் "வெப்பமயமாதல்", "சூடான ஒன்று", "எரியும் ஒன்று" என்று பொருள்களைத் தரும்.    தபதியின் அழகிலும், சரியான அம்சங்களிலும், கடுமையான மத சுய ஒழுக்கத்திலும் மூன்று உலகங்களிலும் தபதிக்கு நிகரானவர்கள் யாரும் இருக்க முடியாது என்று கூறப்படுகிறது. இந்த பெயர் சிதியன் கடவுள்களின் அரசியான  தாப்தி என்ற பெயருடன் தொடர்புடையதாக இருக்கலாம் எனக் கருதப்படுகிறது  , மேலும் பண்டைய புரோட்டோ-இந்தோ-ஈரானிய மதத்தில் முதலில் மேலாதிக்கம் செலுத்தி வந்த ஒரு தீ தெய்வத்திலிருந்து தோன்றி வந்திருக்கலாம். 

## வரலாறு
தபதி முதலில் மகாபாரதத்தில் இருபத்து நான்கு முறை, சம்வரனாவின் மனைவியாகவும்,  குரு வம்சம் மற்றும் குரு இராச்சியத்தின் நிறுவனரான  குருவின் தாய் என்றும் குறிப்பிடப்பட்டுள்ளார், . ஸ்ரீமத்- பகவதம் & புராணம் போன்ற பிற இந்து நூல்களிலும் இரு கதாபாத்திரங்களின் கதையும் காணப்படுகிறது. இந்த நூல்களின்படி, தபதியின் வீடு தபதி ஆற்றின் கரையில் அமைந்துள்ளது.   

மகாபாரதத்தில், தாபத்யா என்ற பெயரின் தோற்றம் குறித்து அர்ஜுன் காந்தர்வரிடம் கேட்டார், எனவே காந்தர்வர், சூரியனுக்கு தபதி என்ற அழகான மகள் இருப்பதாகக் கூறினார், அவரை திருமணம் செய்து கொள்ள அவர் அக்கறை கொண்டிருந்தார்.  

ஆரம்பகாலத்தில் சூரியனை வழிபட்டு வந்த சாமவரனா என்ற கௌரவ மன்னன்  தபதிக்குக் கணவராகத் தேர்ந்தெடுக்கப்பட்டார். ஒரு நாள் வேட்டையாடுவதற்காக சாமவரனா காட்டிற்குச் சென்றார். அங்கு தபதியைப் பார்த்து காதல் கொண்டு திருமணத்தை முன்மொழிகிறார், ஆனால் தபதியோ தனது தந்தையின் ஒப்புதலுக்காக சாமவரானாவுக்குத் தன் தந்தையை முன்மொழிகிறாள். 

அதன் பின்னர் மன்னன் சூரிய வழிபாட்டினைத் தொடங்கினார். பிறகு வசிஷ்ட முனவரின் உதவியை நாடி, சூரியனிடம் அவரை அனுப்பி வைக்கிறார். வசிஷ்டர் சாமவரனாவுக்கும் தபதிக்கும் திருமணம் செய்துவிக்க வேண்டுகிறார். சூரியன்  வசிட்டரின் கோரிக்கையை ஏறு இவர்களின் திருமணத்தை அங்கீகரிக்கிறார்.  

## முக்கியத்துவம்
இந்து மத நூல்களின் படி, தபதி அவரது பக்திக்காகப் புகழ்பெற்றவர். மேலும்  இவரது அழகு, இயல்பான குணங்கள்,  வேத அறிவு ஆகியவற்றில் தபதிக்கு இணையான தெய்வமோ, அரக்கரோ,அரம்பையரோ, கந்தர்வரோ கிடையாது எனக்  குறிப்பிடப்படுகிறார். 

## வழிபாட்டு முறை
தபதிக்கு அநேகமாக தபதியின் பெயரிடப்பட்டிருப்பதால், மக்கள் அவளை ஒரு தெய்வத்தின் வடிவத்திலும், இந்து நூல்களில் குறிப்பிடப்பட்டுள்ள பல முக்கியமான போற்றத்தக்க குணங்களைக் கொண்ட ஒரு முக்கியமான நதியாகவும் வணங்குகிறார்கள்.  

## உறவினர்கள்
தபதியைப் பற்றி குறிப்பிடும் இந்து நூல்களின்படி, தபதிக்கு பின்வரும் உறவினர்கள் உள்ளனர்: சூர்யனை தனது தந்தையாகவும், சாயாவைத் தனது தாயாகவும் கொண்டவர்; அவர் சம்வரனாவின் மனைவியாகவும், குருவின் தாயாகவும் இருக்கிறார், அவருக்கு யமி , பத்ரா என்ற இரு தங்கைகளும், சனி, யமன்  என்ற இரண்டு சகோதரர்களும் உள்ளனர்   

## கலையில் பிரதிநிதித்துவம்
கௌரவ மன்னர் சாமவரனா, தபதி ஆகிய இரு புராணக் கதாப்பாத்திரங்கள் பற்றிய பல நாடகங்கள் நிகழ்த்தப்படுகின்றன.அவற்றுள்  கூடியாட்டம், தபதிசாமவரனா ஆகிய நாடகங்கள் கேரள மாநிலத்தில் பாரம்பரியமாக நிகழ்த்தப்படுகின்றன.  

## குறிப்புகள்

பகுப்பு:இந்து பெண் தெய்வங்கள்
பகுப்பு:இந்து சமய நம்பிக்கைகள்
பகுப்பு:இந்து தொன்மவியல் ஆறுகள்
பகுப்பு:இந்து தொன்மவியல்
மடம் (ஊர்)

**மடம்** (*Madam*) என்பது இந்தியாவின், தமிழ்நாட்டின், தர்மபுரி மாவட்டம், பென்னாகரம் வட்டம், கூத்தப்பாடி ஊராட்சிக்கு உட்பட்ட ஒரு சிற்றூர் ஆகும்.

## அமைவிடம்
இந்த ஊரானது மாநிலத்தின் தலைநகரான சென்னையில் இருந்து 323 கி.மீ தொலைவிலும், மாவட்டத் தலைநகரான தருமபுரியில் இருந்து 35 கி. மீ தொலைவிலும், பென்னாகரத்தில்  இருந்து 5 கி.மீ தொலைவிலும் உள்ளது.
இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°07'27.5"N 77°53'11.1"E  ஆகும். இங்கு மொத்த குடியிருப்புகள் 252,.

## மேற்கோள்


பகுப்பு:தர்மபுரி மாவட்டத்திலுள்ள கிராமங்கள்
நார்த்துபைட்டு

**நார்த்துபைட்டு** *(Northupite)* என்பது Na3Mg(CO3)2Cl என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். பொதுவல்லாத ஓர் ஆவியாதல் படிவு கனிமமாக இது வகைப்படுத்தப்படுகிறது. நிறமற்றது முதல் அடர் சாம்பல் அல்லது பழுப்பு நிற எண்முகப் படிகங்களாக உலகளாவிய அளவில் இக்கனிமம் தோன்றுகிறது. செயற்கையாகத் தயாரிக்கப்படும் கனிமப்பொருளில் இது டைக்கைட்டு (Na6Mg2(CO3)4SO4) கனிமத்துடன் ஒரு தொடர் வரிசையை உருவாக்குகிறது. 

பன்னாட்டு கனிமவியல் சங்கம் தெர்மோனேட்ரைட்டு கனிமத்தை Nup என்ற குறியீட்டால் அடையாளப்படுத்துகிறது.

1895 ஆம் ஆண்டு கலிபோர்னியாவின் சான் பெர்னார்டினோ மாகாணத்தில் இருக்கும்  சியர்லசு  ஏரியில் சி. எச். நார்த்து (பிறப்பு 1861) என்பவரால் கலிபோர்னியாவின் சான் யோசிலிருந்து இக்கனிமம் கண்டுபிடிக்கப்பட்டது. கண்டுபிடித்தவரின் நினைவாக அவர் பெயரே கனிமத்திற்கு நார்த்துபைட்டு என்று சூட்டப்பட்டது.

டைக்கைட்டு, பிரிசோனைட்டு கனிமங்களுடன்   சியர்லெசு ஏரியிலும், சார்ட்டைட்டு, டிரோனா, பிரிசோனைட்டு, கேலூசைட்டு, லாபண்ட்சோவைட்டு, சியர்லெசைட்டு, நார்செதைட்டு, லாப்லினைட், பைரைட், குவார்ட்சு போன்ற கனிமங்களுடன் சேர்ந்து அமெரிக்க மாநிலங்களில் ஒன்றான வயோமிங் மாநிலத்திலும் நார்த்துபைட்டு கனிமம் காணப்படுகிறது.

## மேற்கோள்கள்

பகுப்பு:கார்பனேட்டு கனிமங்கள்
பகுப்பு:சோடியம் கனிமங்கள்
பகுப்பு:கனசதுரக் கனிமங்கள்
லெசுட்டர் ஆண்ட்ரூசு

**வில்லியம் லெசுட்டர் செல்ப் ஆண்ட்ரூசு** *(William Lester Self Andrews)* என்பவர் ஓர் அமெரிக்க வேதியியலாளர் ஆவார். வளர்ந்து வரும் உலோக ஒருங்கிணைப்பு சேர்மங்களின் குவாண்டம் வேதியியல் துறையில் இவரது பங்களிப்புகள் உள்ளன. வர்கினியா பல்கலைக்கழகத்தில் வேதியியல் பேராசிரியராகப் பணிபுரிந்து வில்லியம் ஓய்வு பெற்றார்.  2010 ஆம் ஆண்டு மூலக்கூற்று நிறமாலையியல் துறையில் இயர்ல் கே பிளையர் பரிசு இவருக்கு வழங்கப்பட்டது. தாழ்வெப்பப் பொருள்களில் அதிர்வு நிறமாலையுடன் குவாண்டம் கணக்கீடுகள் இணைப்பு குறித்து இவருடைய ஆய்வுகள் இருந்தன. பல மூலக்கூறுகள், அயனிகள் மற்றும் அணைவுகளை அடையாளம் காண இவரது கண்டுபிடிப்பு பேருதவி புரிந்தது .

வட கரோலினாவின் லிங்கன்டன் நகரத்தில் வில்லியம் பிறந்தார். 1963 ஆம் ஆண்டு மிசிசிபி மாநில பல்கலைக்கழகத்தில் வேதிப் பொறியியல் படிப்பில் முதலாவது பட்டம் பெற்றார். முனைவர் பட்டத்தை 1966 ஆம் ஆண்டு பெர்க்லியில் இயற்பிய வேதியியலில் பெற்றார்.

## மேற்கோள்கள்

## புற இணைப்புகள்

* List of publications  — 818 papers from 1966 to 2013
* University of Virginia  — profil

பகுப்பு:1942 பிறப்புகள்
பகுப்பு:வாழும் மக்கள்
பகுப்பு:வேதியியலாளர்கள்
பகுப்பு:அமெரிக்க அறிவியலாளர்கள்
2020 கத்தாரில் கொரோனாவைரசுத் தொற்று

**2020 கத்தாரில் கொரோனாவைரசுத் தொற்று** (*2020 coronavirus pandemic in Qatar*) என்பது தற்போது நிகழ்ந்து கொண்டிருக்கும் கொரோனாவைரசு நோய் 2019 (COVID-19) பரவல் பற்றியதாகும். 27 பிப்ரவரி 2020 அன்று முதல் பரவத் தொடங்கியது. 16 திசம்பர் 2020 நிலவரப்படி 1,41,417 பேர் நோயால் பாதிக்கப்பட்டுள்ளதாக சுகாதாரத்துறை அறிவித்துள்ளது.  (14 திசம்பர் 2020 நிலவரப்படி) 242 பேர் உயிரிழந்துள்ளனர்.

## காலவரிசை

### மார்ச் 2020
9 மார்ச் 2020 அன்று, கத்தார் அனைத்து பள்ளிக்கூடங்கள் மற்றும் கல்லுரிகளையும் மூடுவதாக அறிவித்தது. மேலும் 15 நாட்டு பயணிகள் கத்தார் வருவதை தடை விதித்தது:- வங்களாதேசம், சீனா, எகிப்து, இந்தியா, ஈரான், ஈராக்கு, இத்தாலி, லெபனான், நேபாளம், பாக்கித்தான், பிலிப்பீன்சு, தென் கொரியா, இலங்கை, சிரியா மற்றும் தாய்லாந்து .ஆகிய நாடுகள் ஆகும். 

11 மார்ச் 2020 அன்று, கத்தார் பொது சுகாதார அமைச்சகம் (MOPH) ஒரே நாளில் 238 புதிய நோய்களை உறுதிப்படுத்தியது.    

19 மார்ச் 2020 எட்டு பேருக்கு புதிதாக கொரோனா வைரசுத்தொற்று உறுதிப்படுத்தியது. அப்போது தொற்றுகளின் எண்ணிக்கை 460 ஆக உயர்ந்தது. பெரும்பாலானவர்கள் வேறு நாட்டிலிருந்து, இங்கு இடம்பெயர்ந்த தொழிலாளர்கள் அதிகமாக பாதிக்கப்பட்டுள்ளதாக தெரிய வருகிறது. ஆனால் எந்த நாட்டை சேர்ந்தவர்கள் என்று அறிவிக்கவில்லை.

## சர்ச்சைகளும் தடுப்பு நடவடிக்கைகளும்
கத்தார் "தொழிலாளர் அதிக அளவில் தங்கும் விடுதிகளை" மூடிவருகின்றது, மேலும் கொரோனாவைரசுத் தொற்று நோய்யால் பாதிக்கப்பட்டவர்களுக்கு சரியான மருத்துவம் மற்றும் தேவைகளை செய்து கொடுக்கவில்லை என்ற குற்றச்சாட்டுகள் வருகிறது.     

## புள்ளிவிவரம்

## மேற்கோள்கள்

பகுப்பு:நாடு வாரியாக 2019–20 கொரோனாவைரசுத் தொற்று 
பகுப்பு:2020 நிகழ்வுகள்
பகுப்பு:கத்தார்
ஆடவர் பயில்வுகள்

**ஆடவர் பயில்வுகள்** *(Men's studies)* என்பது பலதுறைசார் கல்விப் புலமாகும். இப்பயில்வில்  ஆண்கள், ஆண்மை, பாலினம், பண்பாடு, அரசியல், மாந்தப் பாலுணர்வு ஆகிய பிரிவுகள் அடங்கும்  இப்புலம் அடிப்படையில் தற்காலச் சமூகத்தில் ஆண் எனும் கருத்தினத்தின் பொருளைக் கல்வியியலாக ஆய்கிறது.

## தோற்றம்
நார்வே நாட்டு சமூகவியலாளர்களும் உளவியலாளர்களும் ஆகிய எர்க் குருரோன்சேத்தும் பெர் ஓலவ் தில்லரும்  ஆராய்ச்சிப் புலமாக முதன்முதலில் ஆடவர் பயில்வுகள் புலத்தினை எடுத்து ஆய்வு மேற்கொண்ட முன்னோடிகள் ஆவர்; கடலோடிகளின் குடும்பங்களில் தந்தையர் இல்லாமையால் குழந்தைகளின் ஆளுமையில் ஏற்பட்ட விளைவுகளைப் பற்றிய குருரோன்சேத்தும் பெர் ஓலவ் தில்லரும் 1950 களில் மேற்கொண்ட ஆய்வே ஆடவர் பயில்வுகள் புலம் நார்வே போன்ற நார்த்திக நாடுகளில் தோன்ற வித்திட்டது எனலாம் .

ஆங்கிலம் பேசிய நாடுகளில் ஆடவர் உரிமை இயக்கத்துக்கான எதிர்வினையாகவே ஆடவர் பயில்வுகள் புலம் 1970 களில் உருவாகிக் கல்வியில் இடம்பிடித்தது எனலாம்.
 
ஆணிய உளவியல் புலத்துக்கு மாறாக,  ஆடவர் பயில்வுகள் திட்டமும் பாடத்திட்டமும் ஆடவர் உரிமைகள், பெண்ணியக் கோட்பாடு, விதிர்நிலைக் கோட்பாடு, தாய்வழி முறைமை, தந்தைவழி முறைமை ஆகியவற்றையும் மிகப்பொதுவான  ஆண் பற்றிய புனைவுகளின் சமூக, வரலாற்று,பண்பாட்டு, அரசியல் தாக்கங்களையும் பேசின.  இவை ஆண் முன்னுரிமைகளை நுட்பமாகவும் தற்காலத்தில் வழக்கிழந்துவரும் வடிவங்களை மறைமுகமாக ஆதரித்தும் பேசலாயின.

## தலைப்புகள்
### ஆண்மை
மிக முந்தைய ஆடவர் பயில்வுகள் புலம் சமூகப் புனைவான ஆண்மையைப் பற்றி ஆய்வு செய்தது; இவ்வகையில் மிகவும் பெயர்பெற்றவர் ஆத்திரேலிய சமூகவிலாளரான இரேவின் கானல் ஆவார்.

## மேலும் காண்க
*பாலினப் பயில்வுகள்
*ஆணியம்
*ஆடவர் உரிமைகள்
*மகளிர் பயில்வுகள்

## மேற்கோள்கள்

## நூற்பட்டியல்
* Brod, Harry. (1987). *The Making of Masculinities: the new mens studies.* Boston, MA: Allen & Unwin, Inc. .
* Connell, R.W. (2005). *Masculinities* (2nd ed.). Berkeley, Calif.: University of California Press. .
* Connell, R. W.; Messerschmidt, James W. (2005). "Hegemonic Masculinity: Rethinking the concept". *Gender & Society*. **19** (6): 829–859. .
* Kimmel, Michael. (1995). *The Politics of Manhood: profeminist men respond to the mythopoetic men's movement (and the mythopoetic leaders answer)* . Philadelphia: Temple University Press. 1995. .
* Messner,  Michael A. (1997). *Politics of masculinities : men in movements*. Thousand Oaks, Calif.: Sage Publications. .
2020 பூட்டானில் கொரோனாவைரசுத் தொற்று

**2020 பூட்டானில் கொரோனாவைரசுத் தொற்று** (*2020 coronavirus pandemic in Bhutan*) என்பது  2020 ஆம் ஆண்டில் பூட்டான் நாட்டில் கொரோனாவைரசால் ஏற்பட்டு வரும் பாதிப்புகளை குறிப்பதாகும். மார்ச் 28, 2020 நிலவரப்படி, பூட்டானில் 3 பேருக்கு கொரோனாவைரசுத் தொற்று உறுதிப்படுத்தப்பட்டுள்ளது. 

## உலகளாவிய அபாயம்
கொரோனாவைரசு தொற்று நோயை உலக சுகாதார நிறுவனம் உலகளாவிய தொற்றுநோய் என்று அதிகாரப்பூர்வமாக அறிவித்துள்ளது. ஒரு தொற்றுநோய் உலகம் முழுவதும் மிக வேகமாக பரவினால் மட்டுமே அந்நோயை உலகளாவிய தொற்றுநோய் என்று உலக சுகாதார நிறுவனம் அறிவிக்கும். 

2020 ஆம் ஆண்டு மார்ச்சு மாதம் 28 அன்றைய நிலவரப்படி 190-க்கும் மேற்பட்ட நாடுகளில், 597,000 பேருக்கும் மேலானோர், இத்தொற்று நோயால் பாதிக்கப்பட்டுள்ளனர். உலகம் முழுவதிலும் கிட்டத்தட்ட 27,300 பேர் இப்பெருந்தொற்று நோய்க்கு இறந்துள்ளனர்.

கடந்த இரண்டு மாதங்களாக உலக மருத்துவர்கள் பலரும் இந்நோய்த்தொற்றை குறித்து முழுமையாக புரிந்து கொள்ள மட்டுமே இன்னும் முயன்று வருகின்றனர். உலக நாடுகளில் ஏற்பட்டுள்ள உயிரிழப்புகளின் எண்ணிக்கையை எண்ணிப்பார்த்தாலேயே கொரோனாவைரசு தொற்றுநோயின் தீவிரத்தைப் புரிந்து கொள்ள முடியும்.  

கோவிட்-19 வைரசு பாதிக்கப்பட்டவரின் மூக்கு அல்லது வாயிலிருந்து வெளியேறும் நீர்த்துளிகள் மூலமாகவே கண்ணிமைக்கும் நேரத்தில் அருகில் உள்ளவர்களுக்கு நோயை பரப்பிவிடும் அபாயத்தை கொரோனாவைரசு தனது பலமாக வைத்திருக்கிறது. 

## காலவரிசை

2020 ஆம் ஆண்டு மார்ச் 6 ஆம் தேதி, பூட்டான் தனது முதல் கோவிட்-19 நோய்த் தொற்றை உறுதிப்படுத்தியது. கொரோனாவைரசு தொற்றுநோயின் தாக்கங்களைக் கொண்ட 76 வயதான ஓர் அமெரிக்க ஆண், இந்தியா வழியாக பூட்டான் நாட்டிற்கு பயணம் செய்துள்ளார். இவருடன் நேரடியாக தொடர்பு கொண்ட சுமார் 90 நபர்கள், இவரது 59 வயதான மனைவி, ஓட்டுநர் மற்றும் வழிகாட்டி ஆகியோர் தனிமைப்படுத்தப்பட்டுள்ளனர். 

பூட்டான் அரசு உடனடியாக இரண்டு வாரங்களுக்கு வெளிநாட்டு சுற்றுலா பயணிகள் நகரத்தில் நுழைவதை தடை செய்தது. தலைநகர் திம்பு உட்பட மூன்று பகுதிகளில் பள்ளிகள் மூடப்பட்டன .
 
கொரோனா வைரசு தொற்றுநோயின் தாக்கங்களைக் கொண்ட 76 வயதான அமெரிக்க ஆண் மார்ச் மாதம் 13 தேதியன்று அமெரிக்காவிற்கு திருப்பி  அனுப்பப்பட்டார். 

2020 ஆம் ஆண்டு மார்ச் மாதம் 20 ஆம் தேதியன்று 59 வயதான அமெரிக்க சுற்றுலாப் பயணி கோவிட்-19 நோய்த் தொற்று அறிகுறியுள்ளதா என சோதிக்கப்பட்டார். அவருக்கு பாதிப்பு உறுதி செய்யப்பட்டது என்றாலும்., ஓட்டுனர் மற்றும் வழிகாட்டி இருவருக்கும் நோயின் பாதிப்பு இல்லையென சோதனையின் முடிவுகள் தெரிவித்தன. 

இவ்விருவருக்கும் தனிமைப்படுத்தப்பட்ட வேண்டிய காலம் முடிந்திருந்தாலும், அக்காலத்தை மேலும் நீட்டித்து தனிமைப்படுத்தலில் வைக்கப்பட்டுள்ளனர்.. 

மார்ச்சு மாதம் 22 அன்று பூட்டான் மன்னர் ஜிக்மே கேசர் நாம்கியல் வாங்சுக் பூட்டான் நாட்டின் எல்லைகள் மூடப்படுவதாக அறிவித்தார்.

## மேற்கோள்கள்

பகுப்பு:தொற்று நோய்கள்
பகுப்பு:நாடு வாரியாக 2019–20 கொரோனாவைரசுத் தொற்று
பகுப்பு:பூட்டான்
ஹெலன் பி. டவுசிக்

**ஹெலன் ப்ரூக் டவுசிக்** (மே 24, 1898 - மே 20, 1986) பால்டிமோர் மற்றும் பாஸ்டனில் பணிபுரிந்த ஒரு அமெரிக்க இருதயநோய் நிபுணர் ஆவார். இவர் குழந்தை இருதயவியல் துறையை நிறுவினார். டெட்ராலஜி ஆஃப் ஃபாலட் ( நீல குழந்தை நோய்க்குறி பொதுவான காரணம்) உடன் பிறந்த குழந்தைகளின் வாழ்க்கையை நீட்டிக்கும் ஒரு செயல்முறைக்கான கருத்தை உருவாக்கிய பெருமைக்குரியவர். இந்த கருத்து பிளேலாக்-தாமஸ்-டவுசிக் ஷன்ட் எனப்படும் ஒரு நடைமுறையாக பயன்படுத்தப்பட்டது. இந்த நடைமுறையை ஜான்ஸ் ஹாப்கின்ஸ் மருத்துவமனையில் டவுசிக்கின் சக பணியாளர்களாக இருந்த ஆல்ஃபிரட் பிளாக் மற்றும் விவியன் தாமஸ் ஆகியோர் உருவாக்கினர்.

குழந்தை பருவத்தில் காது தொற்று ஏற்பட்டதைத் தொடர்ந்து டவுசிக் ஓரளவு காது கேளாதவராக இருந்தவர், முதிர்வயதில் முழு காது கேளாத நிலைக்கு முன்னேறியது. இவரது செவித்திறன் இழப்பை ஈடுசெய்ய, தனது நோயாளிகளுடன் பேச உதடு வாசிப்பு நுட்பங்களையும், செவிப்புலன் கருவிகளையும் பயன்படுத்த கற்றுக்கொண்டார். டவுசிக் இதய துடிப்புகளின் தாளத்தை உணர, ஸ்டெதாஸ்கோப்பைக் காட்டிலும், அவரது விரல்களைப் பயன்படுத்தும் ஒரு முறையையும் உருவாக்கினார். இவருடைய சில புதுமைகள் ஒலியைக் காட்டிலும் தொடுவதன் மூலம் இதயப் பிரச்சினைகளைக் கண்டறியும் திறனுக்குக் காரணம்.

டவுசிக் தாலிடோமைடு எனும் மயக்க மருந்து தடை செய்த பணிக்காக அறியப்படுகிறார். மேலும் மிகவும் திறமையான மருத்துவராக பரவலாக அங்கீகரிக்கப்பட்டார். அமெரிக்கன் ஹார்ட் அசோசியேஷனின் தலைவராக தேர்ந்தெடுக்கப்பட்ட முதல் பெண்மணி ஆவார். மேலும் 1964 ஆம் ஆண்டில் அவருக்கு சுதந்திரத்திற்கான ஜனாதிபதி பதக்கம் வழங்கப்பட்டது.

## ஆரம்பகால வாழ்க்கை மற்றும் கல்வி
ஹெலன் ப்ரூக் டவுசிக் 1898 மே 24 அன்று மாசசூசெட்ஸின் கேம்பிரிட்ஜில் பிராங்க் டபிள்யூ. டவுசிக் மற்றும் எடித் தாமஸ் கில்ட் ஆகியோருரின் நான்கு குழந்தைகளில் இளையவரான பிறந்தார். இவரின் தந்தை ஹார்வர்ட் பல்கலைக்கழகத்தில் பொருளாதார வல்லுனராக இருந்தார். மேலும் இவரது தாய் மகளிர் கல்லூரியான ராட்க்ளிஃப் கல்லூரியின் முதல் மாணவர்களில் ஒருவராக இருந்தார்.

டவுசிக் 11 வயதாக இருந்தபோது, அவரது தாயார் காசநோயால் இறந்தார். ஹெலனும் இந்த நோயால் பாதிக்கப்பட்டு பல ஆண்டுகளாக உடல்நிலை சரியில்லாமல் இருந்தார். இவர் தனது ஆரம்ப பள்ளி காலங்களில் கடுமையான டிஸ்லெக்ஸியா மற்றும் ஓரளவு காது கேளாமல் போராடினார். இருந்த போதிலும், விடாமுயற்சியுடன் பணிபுரிவதாலும், தந்தையிடமிருந்து விரிவான பயிற்சி அளிப்பதாலும் பள்ளியில் சிறப்பாகச் செயல்பட்டார்.

இவர் 1917 ஆம் ஆண்டில் கேம்பிரிட்ஜ் பெண்கள் பள்ளியில் பட்டம் பெற்றார், பின்னர் ராட்க்ளிஃப் கல்லூரியில் இரண்டு ஆண்டுகள் படித்து இளநிலைப் பட்டம் பெற்றார் மற்றும் 1921 இல் பெர்க்லியில் உள்ள கலிபோர்னியா பல்கலைக்கழகத்தில் பை பீட்டா கப்பா உறுப்பினரானார்.

பட்டம் பெற்ற பிறகு, டவுசிக் ஹார்வர்ட் மருத்துவப் பள்ளியில் படிக்க விரும்பினார். ஆனால் அப்போதைய மருத்துவத் திட்டம் பெண்களை ஏற்கவில்லை (1847 இல்  கிட்டத்தட்ட 100 ஆண்டுகளுக்கு முன்னர் முதல் பெண் விண்ணப்பித்திருந்தாலும்,1945 ஆம் ஆண்டு வரை மருத்துவத் திட்டம் பெண்களை ஏற்கவில்லை). அதற்கு பதிலாக இவர் பொது சுகாதாரத்தைப் படிக்க விண்ணப்பிப்பதாகக் கருதினார், ஏனென்றால் இவரின் தந்தை இது பெண்களுக்கு மிகவும் பொருத்தமான துறையாக நினைத்தார். ஆனால் ஒரு பெண்ணாக அவர் இந்த நிகழ்ச்சியில் கலந்து கொள்ளலாம், ஆனால் ஒரு பட்டத்துடன் அங்கீகரிக்கப்பட மாட்டார் என்பதை அறிந்து கொண்டார்.

## குறிப்புகள்

பகுப்பு:ஜான்ஸ் ஹாப்கின்ஸ் பல்கலைக்கழக முன்னாள் மாணவர்கள்
பகுப்பு:கலிபோர்னியா பல்கலைக்கழக (பெர்க்லி) முன்னாள் மாணவர்கள்
பகுப்பு:1986 இறப்புகள்
பகுப்பு:1898 பிறப்புகள்
கே. ஜெனிதா ஆண்டோ

**கே. ஜெனிதா அண்டோ** (*K. Jennitha Anto*, பிறப்பு: 10, ஏப்ரல், 1987) என்பவர் இந்தியாவின், தமிழ்நாட்டின், திருச்சிராப்பள்ளியைச் சேர்ந்த சதுரங்க சர்வதேச மாஸ்டர் ஆவார். மூன்று வயதில் போலியோவால் பாதிக்கபட்ட  இவர், சக்கர நாற்காலியைப் பயன்படுத்துகிறார். இவர் தனது 9 ஆம் வயதில் சதுரங்கம் ஆடத் துவங்கினார். 2013 முதல் 2017 வரை தொடர்ச்சியாக ஐபிசிஏ நடத்திய மாற்றுத் திறனாளிகளுக்கான உலக சதுரங்க  சாம்பியன்ஷிப்பில் ஐந்து முறை சாம்பியன் ஆவனவர் ஆவார். . இவர்  பெண் சர்வதேச மாஸ்டர் (WIM) பட்டியலில் இடம்பிடித்தவர். மேலும் கிராண்ட் மாஸ்டர் ஆவதை நோக்கமாகக் கொண்டவர்.

2018 ஆசிய பாரா விளையாட்டுகளில், இவர் ஒரு தங்கம், இரண்டு வெள்ளி மற்றும் ஒரு வெண்கலம் ஆகிய நான்கு பதக்கங்களை வென்றார். 19 வது ஐபிசிஏ உலக தனிநபர் செஸ் சாம்பியன்ஷிப் 2019 இவர் 5.0 / 9 புள்ளிகளைப் பெற்று இந்த நிகழ்வில் அதிக மதிப்பெண் பெற்ற பெண் வீரர் என்ற பெயரைப் பெற்றார். இதனையடுத்து ஆறாவது முறையாக சாதனை படைத்தவர் ஆனார். 

## மேற்கோள்கள்

பகுப்பு:வாழும் மக்கள்
பகுப்பு:1987 பிறப்புகள்
பகுப்பு:திருச்சி மாவட்ட மக்கள்
பகுப்பு:தமிழ்நாட்டு விளையாட்டு வீராங்கனைகள்
பகுப்பு:இந்திய சதுரங்க வீராங்கனைகள்
கியூபானைட்டு

**கியூபானைட்டு** *(Cubanite)* என்பது CuFe2S3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். தாமிரம், இரும்பு, கந்தகம் ஆகிய தனிமங்கள் கலந்துள்ள இக்கனிமம் மஞ்சள் நிறத்தில் காணப்படுகிறது . 

கியூபா நாட்டில் ஓரியண்ட் மாகாணத்தின் மாயாரி-பராகோவா பட்டையில் 1843 ஆம் ஆண்டு முதன்முதலாக கியூபானைட்டு கண்டுபிடிக்கப்பட்டது . 

உயர் வெப்பநிலையில் நீர்வெப்ப படிவுகளில் கியூபானைட்டு தோன்றுகிறது. இக்கனிமத்துடன் பைரோடைட்டு, பெண்டியண்டைட்டு சால்கோபைரைட்டு உள்ளிட்ட கனிமங்களுடன் சேர்ந்து கியூபானைட்டு கிடைக்கிறது. சால்கோபைரைட்டின் உருகிய பாறை பிரிவிலிருந்து 200 முதல் 210° செல்சியசு வெப்பநிலைக்கும் குறைவான வெப்பநிலையில் கியூபானைட்டு தோன்றுகிறது . கரிமப்பாறை வேதியெரிகல் விண்வீழ் கற்களிலிருந்தும் கியூபானைட்டு கனிமம் கிடைப்பதாக கருதப்படுகிறது .   

பன்னாட்டு கனிமவியல் சங்கம் கியூபானைட்டு கனிமத்தை Cbn என்ற குறியீட்டால் அடையாளப்படுத்துகிறது.

## மேற்கோள்கள்

* 

பகுப்பு:சல்பைடு கனிமங்கள்
பகுப்பு:செப்புக் கனிமங்கள்
பகுப்பு:இரும்புக் கனிமங்கள்
பகுப்பு:நேர்ச்சாய்சதுரக் கனிமங்கள்
சி. எம். எஸ் பொறியியல் மற்றும் தொழில்நுட்பக் கல்லூரி

**சி. எம். எஸ் பொறியியல் மற்றும் தொழில்நுட்பக் கல்லூரி** அண்ணா பல்கலைக்கழகத்தின் கீழ் செயல்பட்டு வரும் கல்லூரி ஆகும்.. இக்கல்லூரி தமிழ்நாட்டில் கோவை மாவட்டம் ஒத்தக்கால் மண்டபம் எனும் இடத்தில் செயல்பட்டு வருகின்றது. 
## அறிமுகம்
சி.எம்.எஸ் பொறியியல் மற்றும் தொழில்நுட்பக் கல்லூரி முழுமையான கல்வியை வழங்குவதன் மூலம் சிறப்பான மையமாகவும், மாணாக்கர்களின் அறிவை வளர்க்கும் திறன் கொண்ட கல்லூரியாகவும் விளங்குகிறது .

## படிப்புகள்
இக்கல்லூரியில் பின்வரும் படிப்புகள் வழங்கப்பட்டு வருகின்றன 

இளங்கலை பட்டப்படிப்புகள்:
# கட்டுமானப் பொறியியல்
# இயந்திரப் பொறியியல்
# கணினி அறிவியல், பொறியியல்
# மின், மின்னணு பொறியியல்
# மின்னணு, தகவல் தொடர்பு பொறியியல்

முதுகலை பட்டப்படிப்புகள்:
#  உட்பொதிக்கப்பட்ட அமைப்பியல்
# கணினி அறிவியல், பொறியியல்

## சான்றுகள்

பகுப்பு:கோயம்புத்தூரிலுள்ள பல்கலைக்கழகங்களும் கல்லூரிகளும்
அலியா கலஃப் சலே

**அலியா கலஃப் சலேஹ் (Aliyah Khalaf Saleh)** (பிறப்பு: 1956), ஈராக் இராச்சியத்தில் சலா அல்-தின் மாகாணத்தில் **உம் குசே** என்ற பெயரில் பிறந்த இவர் ஓர் மனிதாபிமானியும், மற்றும் ஈராக்கின் நாட்டுப்புற கதாநாயகியுமாவார்.

## வாழ்க்கை
இவர் 1956ஆம் ஆண்டில் ஈராக் இராச்சியத்தில் இருந்த ஒரு சுன்னி குடும்பத்தில் திக்ரித் அருகே பிறந்தார். 13 வயதில் இளமை திருமணமான இவருக்கு ஒருபோதும் பள்ளியில் சேர வாய்ப்பு கிடைக்கவில்லை. ஈராக்கிய பயங்கரவாதத்தில் தனது கணவர், மகன் மற்றும் மருமகனை இழந்தார். 2014ஆம் ஆண்டில், ஸ்பீச்சர் முகாம் படுகொலைக்குப் பின்னர், இவர் 50க்கும் மேற்பட்ட ஈராக்கிய (குர்துகள், ஷியா முஸ்லிம்கள், யெஜிடிகள் மற்றும் கிறிஸ்தவர்கள்) இராணுவ வீரர்களை  மீட்டு, பாதுகாப்பிற்காக  செல்ல உதவினார்.  இவர் சில இளைஞர்களுக்கு பெண்கள் ஆடைகளை கொடுத்து, தனது பண்ணையில் உள்ள பெண்கள் விடுதிகளில் மறைத்து வைத்தார். மற்றவர்களுக்கு ஒரு காட்டில் துளைகளை தோண்டி அதில் மறைத்து வைத்தார். ஐ.எஸ் தீவிரவாதிகள் ஆட்சேர்ப்புக்காக வேட்டையாடுகிறார்கள், எனவே அலியா அவர்களில் சிலருக்கு பல்கலைக்கழக அடையாள அட்டைகளைப் பெற்று உள்ளூர் பெயர்களைக் கொடுத்தார். குறுங்குழுவாத சந்தேகங்களிலிருந்து பாதுகாக்க சியாக்களுக்கு சுன்னியைப் போல எப்படிப் பிரார்த்தனை சொல்வது என்று இவர் கற்பித்தார். ஐந்து மாதங்களுக்கும் மேலாக, குர்திஷ் வசமுள்ள கிர்குக்கில் அவர்களை பாதுகாப்பிற்காக வைத்திருந்து , பெண் உறவினர்களால் சூழப்பட்ட லாரிகளில் மறைத்து வைத்தார்.  தடை விலக்கிக்கொள்ளப்பட்டப் பின்னர், இவர் வசமிருந்த 25 குடும்பங்களும் ஐ.எஸ்.ஐ.எஸ் தீவிரவாதிகளிடமிருந்து வெளியேறினர். குழுவின் தோல்விக்குப் பிறகுதான் அவர்கள் வீடு திரும்பினர்.

## அங்கீகாரங்கள்
வலது|thumb| அலியா கலஃப் சலேஹ் 2018ஆம் ஆண்டில் சர்வதேச வீரதீர  பெண்கள் விருதைப் பெறுகிறார்
இந்த சுன்னி பெண்ணுக்கு சியா மத அதிகாரிகள் “தோவா அல்-அஸ்ர்” என்ற மிக உயர்ந்த பட்டத்தை வழங்கினர். மற்றவர்களின் நல்வாழ்வை காக்க தங்களை முன் நிறுத்தும் பெண்களை விவரிக்க இவர் இன்று பயன்படுத்தப்படுகிறார். 2015 சூலையில், பிரதமர் ஹைதர் அல்-அபாடி இவருக்கு ஈராக்கின் பதக்கத்தை வழங்கினார். இவர் 2018இல் சர்வதேச வீரதீர பெண்கள்  விருதை வென்றார் . 2019ஆம் ஆண்டில், ஈராக் கலாச்சார அமைச்சர் அப்துல் அமீர் அல்-ஹம்தானி இவரது வெண்கல சிலையை வெளியிட்டார்.

## குறிப்புகள்

பகுப்பு:1956 பிறப்புகள்
பகுப்பு:வாழும் மக்கள்
அமேசிங் பேண்டஸி

**அமேசிங் பேண்டஸி** என்பது மார்வெல் காமிக்ஸ் நிறுவனத்தால் 1961 முதல் 1962 வரை வெளியிடப்பட்ட ஒரு அமெரிக்க காமிக் புத்தகத் தொடர் ஆகும். 1995 மற்றும் 2000 களில் மீநாயகன் அம்சங்களுடன் புதுப்பிக்கப்பட்டது. இந்த வரைகதை மூலம் ஆகஸ்ட் 1962 ஆம் ஆண்டு பிரபலமான மீநாயகன் கதாபாத்திரமான ஸ்பைடர் மேனை அறிமுகப்படுத்தியது.

## மேற்கோள்கள்

## வெளிப்புற இணைப்புகள்
* Comics: Spider-Man  at Marvel.com
*Archive of McQuarrie, Jim, "''Amazing Adult Fantasy'' No. 9", "Oddball Comics" (column), #1151, April 9, 2007

பகுப்பு:1962 வரைகதைகள்
பகுப்பு:மார்வெல் வரைகதையை தழுவிய திரைப்படங்கள்
நைரஞ்சனா கோஷ்

**நைரஞ்சனா கோஷ்** (**Nairanjana Ghosh** ) இவர் ஓர் இந்திய பத்திரிகையாளரும் மற்றும் தொலைக்காட்சி ஆளுமையுமாவார். 2004ஆம் ஆண்டில் தனது வாழ்க்கையைத் தொடங்கிய இவர், ஸ்டார் ஆனந்தா (இப்போது ஏபிபி ஆனந்தா ), கொல்கத்தா தொலைக்காட்சி தொலைக்காட்சி மற்றும் நியூஸ் டைம் ஆகியவற்றுடன் பணியாற்றியுள்ளார். தொலைக்காட்சி பார்வையாளர்கள் அதிகபட்சமாக பார்க்கப்படும் நேரத்தின் செய்தி தொகுப்பாளராக இவர் பலவிதமான செய்திகளைப் பற்றிய விவாதங்களையும் கலந்துரையாடல்களையும் நடத்தியுள்ளார். இந்திய துணைக் கண்டத்தின் பல்வேறு அரசியல், பொருளாதார மற்றும் சமூகக் கதைகள் குறித்து விரிவாக அறிக்கை அளித்துள்ளார். 2007ஆம் ஆண்டில் இந்தியாவின் கொல்கத்தாவின் டெலி சினி விருதுகளில் சிறந்த செய்தி தொகுப்பாளராக இவர் தேர்ந்தெடுக்கப்பட்டார்.

## ஆரம்ப கால வாழ்க்கை
நைரஞ்சனா கொல்கத்தாவில் பிறந்து வளர்ந்தார்.

## கல்வி
நைரஞ்சனா தனது பள்ளிப்படிப்பை கொல்கத்தாவின் லோரெட்டோ பள்ளிகளிலும், கொல்கத்தாவின் நவீன உயர்நிலைப் பள்ளியிலும் முடித்தார் . கொல்கத்தாவின் செயின்ட் சேவியர் கல்லூரியில் ஆங்கில இலக்கியத்தில் பட்டம் பெற்றார். கல்கத்தா பல்கலைக்கழகத்தில் ஊடகவியல் மற்றும் மக்கள் தகவல் தொடர்பியலில் முதுகலைப் பட்டமும், ஜாதவ்பூர் பல்கலைக்கழகத்தில் மக்கள் தகவல் தொடர்பியலலில் முதுகலை சான்றிதழ் பட்டமும் பெற்ற்றுள்ளார்.

## தொழில்
நைரஞ்சனா தனது வாழ்க்கையை ஸ்டார் ஆனந்தாவில் (இப்போது ஏபிபி ஆனந்தா ) 2004 திசம்பரில் ஒரு பத்திரிகையாளராகவும் செய்தி தொகுப்பாளராகவும் தொடங்கினார். 2005 சூனில் அதன் தொடக்கத்தில் தொலைக்காட்சி நிறுவனத்தை தொடங்கிய முகமாக கருதப்பட்டார். பின்னர் கொல்கத்தா தொலைக்காட்சியில் மூத்த செய்தி தொகுப்பாளராகவும் பத்திரிகையாளராகவும் சேர்ந்தார். இங்கேயும், தொலைக்காட்சி நிறுவனத்தை தொடங்கிய முகமாகவும் மற்றும் பலவிதமான செய்திகளைப் புகாரளிப்பதைத் தவிர விவாதங்களையும் விவாதங்களையும் நடத்தினார். இவரது பிரபலமான நிகழ்ச்சிகளில் ஜீரோ ஹவர், ஸ்டேடியம், கொல்கத்தா லைவ், 8 டார் கோபர் போன்றவை அடங்கும். நைரஞ்சனா 2009 சூலையில் நியூஸ் டைமில் ஒரு மூத்த செய்தி தொகுப்பாளர், பத்திரிகையாளர் மற்றும் தயாரிப்பாளராக சேர்ந்தார். தொலைக்காட்சி நிறுவனத்தை தொடங்கிய முகம் தவிர, வெளியீட்டு செயல்பாட்டில் இவர் முக்கியப் பங்கு வகித்தார்.  மேலும் தொலைக்காட்சி நிறுவனத்தின் செய்தி கொள்கையை வகுத்தார். நியூஸ் டைம் நைரஞ்சனாவிலிருந்து பல ஆக்கபூர்வமான யோசனைகளை ஏற்றுக்கொண்டது.

## விருதுகள் மற்றும் சாதனைகள்
2007ஆம் ஆண்டில் இந்தியாவின் கொல்கத்தாவின் டெலி சினி விருதுகளில் நைரஞ்சனா இந்த ஆண்டின் சிறந்த செய்தி தொகுப்பாளராக தேர்ந்தெடுக்கப்பட்டார். 2007ஆம் ஆண்டில் கொல்கத்தா தொலைகாட்சியால் இவருக்கு "பங்களார் முக"  விருது (வங்காள முகம்) வழங்கப்பட்டது. 2008ஆம் ஆண்டில் டியாகோ அர்மாண்டோ மரடோனாவின் கொல்கத்தா வருகையை இவர் பிரத்தியேகமாக விவரித்தார். சர்வதேச துடுப்பாட்ட சங்கத்தின் உலகக் கோப்பை 2011ஐ அடிப்படையாகக் கொண்ட பகுப்பாய்வு நிகழ்ச்சிகளை நியூஸ் டைமிற்காக முன்னாள் இந்திய அணித்தலைவர் சௌரவ் கங்குலியுடன்நைராஞ்சனா இணைந்து பிரத்தியேகமாக நடத்தினார். 3 தனித்தனி 24 * 7 செய்தி தொலைக்காட்சி நிறுவனங்களை அறிமுகப்படுத்திய முகம் என்ற அரிய சாதனையை நைராஞ்சனா அடைந்துள்ளார்.

## குறிப்புகள்

* 

பகுப்பு:வாழும் மக்கள்
பகுப்பு:இந்தியத் தொலைக்காட்சி தொகுப்பாளர்கள்